यह सही हो सकता है कि आरोपी जो हैं वे मंत्नी जयंत सिन्हा की पार्टी, भाजपा के समर्थक या सदस्य हों, लेकिन इससे देश के किसी मंत्नी को इस बात का आधार नहीं मिल जाता कि वह जमानत पर छूटे जघन्य अपराध के अपराधियों का सार्वजनिक अभिनंदन करे। इसे अपराध को शह देना न भी मानें तब भी यह काम अपराधी को महिमामंडित तो करता ही है। यह भी ध्यान रखने की बात है कि अदालत ने उन आठों को दोष-मुक्त करार नहीं दिया था- वे सिर्फ जमानत पर छूटे हुए निचली अदालत द्वारा अपराधी घोषित किए गए व्यक्ति थे। उन्हें माला पहना कर केंद्रीय मंत्नी आखिर क्या संदेश देना चाहते थे? या फिर वे उनके कृत्य को, यानी किसी को पीट-पीट कर मार देने को, अपराध नहीं मानते। कानून के शासन की दृष्टि से ये दोनों बातें गलत हैं। सवाल किसी को अपराधी मानने या न मानने का नहीं है, सवाल किसी के अपराधी होने या न होने का है और यह तय करना अदालत का काम है, किसी मंत्नी का नहीं।